Document ID: 32014D0166

KOMISJONI RAKENDUSOTSUS,
21. märts 2014,
millega muudetakse otsust 2005/381/EÜ seoses Euroopa Parlamendi ja nõukogu direktiivi 2003/87/EÜ rakendamist käsitleva küsimustikuga
(teatavaks tehtud numbri C(2014) 1726 all)
(EMPs kohaldatav tekst)
(2014/166/EL)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 13. oktoobri 2003. aasta direktiivi 2003/87/EÜ, millega luuakse ühenduses kasvuhoonegaaside saastekvootidega kauplemise süsteem ja muudetakse nõukogu direktiivi 96/61/EÜ, (1) eriti selle artikli 21 lõiget 1,
ning arvestades järgmist:
(1)
Direktiivi 2003/87/EÜ artikli 21 lõike 1 kohaselt peavad liikmesriigid esitama komisjonile igal aastal aruande kõnealuse direktiivi kohaldamise kohta. Direktiivi 2003/87/EÜ on pärast selle vastuvõtmist oluliselt muudetud ning komisjon on selle edasiseks rakendamiseks võtnud vastu mitu õigusakti.
(2)
Direktiivi 2003/87/EÜ muudeti Euroopa Parlamendi ja nõukogu direktiiviga 2008/101/EÜ, (2) et lisada lennutegevus liidu kasvuhoonegaaside saastekvootidega kauplemise süsteemi, ning Euroopa Parlamendi ja nõukogu direktiiviga 2009/29/EÜ, (3) et täiustada ja laiendada liidu kasvuhoonegaaside saastekvootidega kauplemise süsteemi. Komisjoni määruses (EL) nr 601/2012 (4) on sätestatud kasvuhoonegaaside heite ja tegevusandmete seire ja aruandluse eeskirjad ning komisjoni määruses (EL) nr 600/2012 (5) on sätestatud eeskirjad, milles käsitletakse kasvuhoonegaaside heitearuannete tõendamist, tõendajate akrediteerimist ja vastastikust tunnustamist ning akrediteerimisasutuste vastastikust hindamist.
(3)
Lisaks on komisjoni määruses (EL) nr 389/2013 (6) kindlaks määratud liidu registrit käsitlevad üldnõuded ning selle tööd ja hooldamist käsitlevad nõuded ning komisjoni otsuses 2011/278/EL (7) on sätestatud kogu liitu hõlmavad üleminekueeskirjad tasuta saastekvootide ühtlustatud eraldamiseks vastavalt direktiivi 2003/87/EÜ artiklile 10a.
(4)
Komisjoni otsuses 2005/381/EÜ (8) on sätestatud küsimustik, mida liikmesriigid peavad kasutama, kui nad koostavad aastaaruandeid, mille eesmärk on anda üksikasjalik ülevaade direktiivi 2003/87/EÜ kohaldamisest. Kõnealust küsimustikku muudeti komisjoni otsusega 2006/803/EÜ, (9) et võtta arvesse kogemusi, mida liikmesriigid ja komisjon said selle kasutamisest.
(5)
Muudetud direktiivi 2003/87/EÜ ja komisjoni vastu võetud õigusaktide kohaldamine ning täiendavad kogemused, mida liikmesriigid ja komisjon on küsimustiku kasutamisel saanud, on näidanud, et esitatava teabe sünergiat ja ühtsust on vaja suurendada.
(6)
Eelkõige tuleks muuta kooskõlas nimetatud õigusaktidega kõnealuses küsimustikus esitatud aruandlusnõudeid ning neid ühtlustatud viisil veelgi täiustada, et suurendada aruandlusprotsessi tõhusust ja parandada liikmesriikide esitatud teabe kvaliteeti.
(7)
Seepärast tuleks otsuse 2005/381/EÜ lisa muuta.
(8)
Käesoleva otsusega ette nähtud meetmed on kooskõlas Euroopa Parlamendi ja nõukogu määruse (EL) nr 525/2013 (10) artikli 26 alusel loodud kliimamuutuste komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2005/381/EÜ lisa asendatakse käesoleva otsuse lisaga.
Artikkel 2
Käesolev otsus on adresseeritud liikmesriikidele.
Brüssel, 21. märts 2014

Labels: 12
8
20